****

**ГОДИШЊИ ИЗВЕШТАЈ О РАДУ ДИРЕКТОРА**

**ОШ „ЈОВАН ШЕРБАНОВИЋ“**

**У РАНОВЦУ**

**ЗА ШКОЛСКУ**

**2022/2023. годину**

**Рановац,**

**септембар, 2023. године**

**I**

**РУКОВОЂЕЊЕ ВАСПИТНО-ОБРАЗОВНИМ ПРОЦЕСОМ У ШКОЛИ**

У току школске 2022/2023. године рађено је на стварању бољих услова за рад као и на унапређивању наставе и учења. У свим учионицама су постављени пројектори са лаптоповима или десктоп рачунарима.

Обезбеђено је континуирано стручно усавршавање према потреби запослених. Током школске године учествовала сам на вебинарима, једној конференцији и на Националној платформи за превенцију насиља у школама „Чувам те“ похађала сам све актуелне обуке. обуке.

Питање заштите ученика од насиља решава се превентивним активностима у оквиру одељењских заједница, планом дежурства наставника, активностима Тима за заштиту од дискриминације, насиља, злостављања и занемаривања. На видним местима у школи су истакнута правила понашања ученика и поступци у деловању код насиља, злостављања и дискриминације. У раду се примењују Међународне конвенције о правима деце. Стручна служба и Тим реализовали су превентивне радионице.

Као важан облик превенције насиља, наводимо активности које се реализују у оквиру Научног клуба.

На друштвеној мрежи Фејсбук, на страници школе редовно се деле садржаји са Националне платформе за превенцију насиља у школама „Чувам те“ и на овај начин се ради на освешћивању већине родитеља и ученика.

Кроз инструктивни рад и посете часовима наставници су подстицани да користе савремене методе и технике учења и примењују савремене технологије у васпитно-образовном процесу. Наставници су упознати са скалом за самоевалуацију наставног часа и упознати са значајем систематичне самоевалуације како би се побољшао квалитет наставног и васпитног процеса у школи. Праћен је рад ваннаставних активности и инсистирано је на њиховом значају за развој креативности и функционалних знања ученика.

У оквиру педагошко-инструктивног увида и праћења образовно васпитног рада у току школске године посетила сам деветнаест часова редовне наставе, у сарадњи са стручним сарадником школе. Анализа инструктивно-педагошког рада, са предлогом мера за унапређивање одређених индикатора, сачињена је у сарадњи са стручном службом и дата је као прилог овог извештаја.

У школи се у складу са важећим прописима спроводи инклузивни приступ у васпитно-образовном процесу. И ове године наставила се сарадња са Центром за социјални рад те је за два ученика обезбеђен лични пратилац. Наставници су кроз разговор, консултације подстицани да разумеју потребе различитих ученика, али и оних са тешкоћама у развоју и из осетљивих друштвених група. Школским плановима су предвиђени програми учења прилагођени индивидуалним потребама ученика.

Уз сагласност Наставничког већа и одлуку органа управљања, наша школа је узела учешће у пројекту „Унапређени равноправни приступ и завршавање предуниверзитетског образовања за децу којој је потребна додатна образовна подршка- Учимо сви заједно“.Тако се наша школа сврстала међу 200 школа у Србији које учествују у овом пројекту и једна је од три школе у нашој општини. Пројекат се реализује из средстава Инструмента предприступне помоћи Европске уније, у складу са договором између Делегације Европске уније, УНИЦЕФ-а и Министарства просвете, науке и технолошког развоја. У оквиру овог пројекта похађали смо обуку и добили смернице за унапређивање инклузивног приступа.

На основу Извештаја о резултатима завршног испита на крају основног образовања и васпитања у школској 2021/2022. години који је извршио Завод за вредновање квалитета образовања и васпитања донете су мере за побољшање и унапређење постигнућа ученика.

На седницама стручних већа и педагошког колегијума континуирано се врши праћење постигнућа ученика, врше анализе и подстицање ученика на постизање бољих резултата. Истичу се успеси ученика истицањем најбољих резултата, као и на фејсбук страници школе, односно школском сајту.

**II**

**ПЛАНИРАЊЕ, ОРГАНИЗОВАЊЕ И КОНТРОЛА РАДА УСТАНОВЕ**

Процес планирања наставе и подела задужења за рад у новој школској години извршена је на седници Наставничког већа која је одржана у августу месецу, при чему се водило рачуна о равномерној оптерећености наставника, сходно особеноости рада у малој школи и чињеници да већина наставника ради у две – три па чак и четири школе.

Годишњи план рада школе као и Извештај о раду школе за претходну школску годину разматран је на Наставничком већу, Савету родитеља, Ученичком парламенту и усвојен је, односно донет од стране Школског одбора на седницама које су одржане у септембру месецу.

Благовремено су сви запослени упознати са систематизацијом и описом радног места и организационом структуром школе.

Ефикасно сам организовала и оперативно спроводила контролу рада установе кроз иницирање и надзирање процеса израде извештаја и анализа, обезбеђујући поштовање рокова и благовремену поделу задатака запосленима.

На седницама педагошког колегијума, стручних већа, стручних актива и тимова смо редовно пратили остваривање предвиђених планова. Са свим потребним извештајима су на време упознати Наставничко веће, Ученички парламент, Савет родитеља и Школски одбор у складу са својим надлежностима.

У установи је обезбеђено правовремено и тачно информисање свих заинтересованих актера о важним питањима живота и рада установе. Стручни сарадник и секретар школе су обучени за вођење и ажурирање јединственог информационог система просвете и његовог коришћења у свакодневном раду установе у складу са Законом. За евентуалне нејасноће смо се обраћали надлежним службама и уз њихову помоћ успешно смо све предвиђене задатке реализовали.

Свакодневним активностима сам радила на повећању квалитета установе. Заједно са наставницима и стручним сарадницима учествовала сам у процедурама управљања квалитетом и изради потребне документације. Распоређивала сам задатке запосленима у процесу управљања квалитетом и бринула се да их они спроводе.

Кроз примену и спровођење самовредновања дошло се до закључака о раду школе за област квалитета ОРГАНИЗАЦИЈА РАДА ШКОЛЕ, УПРАВЉАЊЕ ЉУДСКИМ И МАТЕРИЈАЛНИМ РЕСУРСИМА оцењенена са оценом 4.

**III**

**ПРАЋЕЊЕ И УНАПРЕЂИВАЊЕ РАДА ЗАПОСЛЕНИХ**

Запослени својим компетенцијама одговарају захтевима радног места. Слободна радна места налазе се на листи слободних радних места у ЈИСП-у. Настава је нестручно заступљена само из математике (88,89), физике (30), технике и технологије (10%) и информатике и рачунарства (5%). Успешном сарадњом са Националном службом за запошљавање, за краћа одсуства налажене су адекватне замене и укључиване у радни процес.

Решењем о постављану ментора, обезбедила сам услове за увођење приправника у посао и у сарадњи са стручном службом подстицајно деловала на његово прилагођавње радној средини.

Подстицала сам запослене да себи поставе циљеве засноване на високим професионалним стандардима и на сталном професионалном усавршавању и развоју. Током претходних месеци наставници су се обучавали у оквируобука за стицање различитих компетениција.

Трудила сам се одржим позитивну атмосферу, пуну толеранције и сарадње. Својим односом према обавезама и својим понашањем сам се трудила да стекнем поверење колега тежећи увек ка договору код решавања пословних задатака. Инсистирала сам на заједништву, тимском раду и сарадњи у остваривању највиших професионалних стандарда.

Инструктивни увид и надзор у рад запослених спроводим у складу са планом рада.

На основу увида који сам стекла у рад запослених, указивала сам на пропусте, а такође истицала уочене квалитете у раду и подстицала на још бољи рад. Најбољи резултати у раду су истакнути и похваљени на седницама Наставничког већа, Савета родитеља и органа управљања.

Дан школе обележен је 25. новембра. Том приликом запосленима су уручене јубиларне награде и награде поводом постигнутих резултата на такмичењима,како ученицима тако и наставницима у складу са општим правним актима школе.

**IV**

**РАЗВОЈ САРАДЊЕ СА РОДИТЕЉИМА/СТАРАТЕЉИМА, ОРГАНОМ УПРАВЉАЊА, РЕПРЕЗЕНТАТИВНИМ СИНДИКАТОМ И ШИРОМ ЗАЈЕДНИЦОМ**

На почетку школске године одржани су родитељски састанци на отвореном и том приликом су посебно наглашене мере безбедности и правила понашања свих актера у школском животу. Родитељи су редовно информисани о резултатима и напредовању њихове деце путем родитељских састанака и утврђених канала комуникације. Сарадња са Саветом родитеља је била конструктивна и ефикасна.

Сарадња са Школским одбором је била конструктивна. Школски одбор као орган управљања редовно је добијао информације о свим активностима у школи: извештајима о раду директора школе, извештајима о реализацији васпитно-образовног програма, школског програма, годишњег програма рада школе... Заједнички се долазило до решења која се тичу материјално-техничког и финасијског пословања школе. Репрезентативном Синдикату школе је омогућено да ради у складу са Посебним колективним уговором и Законом.

Подржавала сам сваки вид добронамерних и конструктивних односа са представницима државне управе и локалне самоуправе ради одржавања добре везе и развоја стратешких односа у заједници. Омогућила сам свим актерима да простор установе буде коришћен као ресурс за остваривање потреба локалне заједнице у складу са законском процедуром. Просторије матичне школе уступљене су представницима КУД-а.

Резањем колача у Цркви Светих апостола Петра и Павла, у присуству ученика, родитеља и запослених , обележена је школска слава Свети Сава, са жељом да традицију сачувамо од заборава уз очување правих вредности, а кроз иновације оплеменимо образовање данашњице.

Ученици наше школе су током школске години били у прилици да посете установе културу у нашем крају, као и да са много успеха учествовују на ликовно-литерарним конкурсима у организацији Народне библиотеке „Ђура Јакшић“, Завичајног музеја и Црвеног крста Петровац. Учествовали су на Спортским играма младих, које су организоване од стране Спортског савеза општине Петровац на Млави. У организацији Атлетског клуба „Драгутин Томашевић“ и Спортског савеза општине Петровац на Млави, одржана је меморијална атлетска трка *Драгутин Томашевићој,* на којој су учествовали ученици наше школе.

Поводом Дана пешачења у Србији организована је пешачка тура ка Црном врху.

У оквиру професионалне оријентације у гостима су нам биле делегације Средње школе „Младост“ из Петроваца, Средње школе са домом ученика „Соња Маринковић“ из Пожаревца и Техничке школе „Никола Тесла“ из Костолаца који су ученицима осмог разреда представили смерове које могу уписати у њиховим средњим школама.

**V**

**ФИНАНСИЈСКО И АДМИНИСТРАТИВНО УПРАВЉАЊЕ РАДОМ УСТАНОВЕ**

Приходи и расходи школе текли су у складу са предвиђеним планом када је реч о буџетским средствима. Надзор над применом буџета вршен је континуирано.

Током школске године значајна финансијска улагања извршена су за следеће радове:

- санација фисклутурне сале;

-набавка клими за канцеларију директора и наставничку канцеларију;

- набавка климе и столова за школску трпезарију;

- замена електричних инсталација и решавање проблема уземљења у Кладурову;

-замена три прозора у Кладурову;

-уређење сва три школска дворишта.

- замена расвете у матичној школи и Манастирици;

- набавка око 60 наслова за школску библиотеку из фонда који додељује Министарство просвете, науке, технолошког развоја и буџета школе;

Извршено је планирање финансијских средстава и израђен предлог Финансијског плана за 2024. годину који је донет од старне органа управљања и достављен Општинској управи Петровац на Млави.

У сарадњи са секретаром школе и шефом рачуноводства обезбеђивала се ажурност и тачност административне документације и њено систематично архивирање у складу са Законом. У школи се поштовала процедура рада и вођена је прописана документација. Јавна документа су издавана у складу са Законом.

**VI**

**ОБЕЗБЕЂЕЊЕ ЗАКОНИТОСТИ РАДА УСТАНОВЕ**

Упозната сам са релевантним законима и подзаконским актима у области образовања, радних односа, финансија и управног поступка и трудим се да законске захтеве на адекватан начин искористим за управљање и руковођење школом. Редовно пратим све измене закона.

Обезбедила сам израду општих аката и потребне документације која је у складу са Законом и омогућила да буде доступна онима којима је намењени и другим заинтересованим лицима, у складу са Законом.

Заједно са секретаром школе обезбеђено је поштовање и примена прописа и општих аката и вођење установљене документације.

Током школске 2022/2023. године извршен је један редован инспекцијски надзор установе од стране просветне инспекторке Општинске управе Петровац на Млави. Утврђено је да школа ради у складу са Законом, а са Записником о редовном инспекцијском надзору упознати су чланови Наставничког већа, Школског одбора и Савета родитеља..

директорка школе

\_\_\_\_\_\_\_\_\_\_\_\_\_\_\_\_\_\_\_\_

Сања Стјепановић

**ПРИЛОГ**

**Анализа посећених часова и предлог мера за унапређивање наставног процеса**

Инструктивно – педагошки надзор од стране директорке и педагога школе извршен је на 23 часа. Циљ посете је био утврђивање остварености стандарда из области настава и учење.

|  |  |
| --- | --- |
| Стандард **2.1. Наставник ефикасно управља процесом учења на часу** | Индикатор 2.1.1. Ученику су jасни циљеви часа/исходи учења и зашто то што jе планирано треба да научи није у потпуности остварен јер не истичу сви наставници циљ часа. На крају часа поједини наставници не утврде шта је реализовано и не проверавају да ли је ученицима јасно зашто је важно да науче шта је планирано.  Индикатор 2.1.2. Ученик разуме обjашњења, упутства и кључне поjмовe је остварен. Наставници истичу кључне појмове које би ученици требало да усвоје. Проверавају да ли су ученици разумели како треба решити задатак. Већина ученика дају одговоре и показују да су рзумели предмет учења.  2.1.3. Наставник успешно структурира и повезуjе делове часа користећи различите методе (облике рада, технике, поступке…), у већој мери остварен. Активности на часу следе једна другу. Постоји поступност.  2.1.4. Наставник поступно поставља питања/задатке/захтеве различитог нивоа сложености. Започињу задацима са основног нивоа сложености. На почетна питања наставника ученици дају тачне одговоре.  2.1.5. Наставник усмерава интеракциjу међу ученицима тако да jе она у функциjи учења (користи питања, идеjе, коментаре ученика, подстиче вршњачко учење). Овај индикатор изостаје у већој мери јер није приметна интеракција међу ученицима већ више на релацији наставник ученик.  2.1.6. Наставник функционално користи постоjећа наставна средства и ученицима доступне изворе знања. Ни овај индикатор ние остварен у потпуности. Изостају савремена средства код већине наставника. Ученици користе доступне изворе знања али се углавном ослањају на уџбенике и радне свеске. |
| **Стандард 2.2. Наставник прилагођава рад на часу образовно-васпитним потребама ученика:** | 2.2.1. Наставник прилагођава захтеве могућностима сваког ученика. Мањи број наставника прилагођава наставу могућностима ученика. Углавном се дају исти задаци с тим што ученици који имају потешкоћа у савладавању градива ураде задатке на основном нивоу.  2.2.2. Наставник прилагођава начин рада и наставни материjал индивидуалним карактеристикама сваког ученика. Неостварен индикатор. Прилагођавање се врши само где има потребе за индивидуалним образовним планом. Наставници углавном дају задатке различитог новоа сложености свим ученицима. Ученици не бирају задатке различите сложености. Не постоји диференцијација.  2.2.3. Наставник посвећуjе време и пажњу сваком ученику у складу са његовим образовним и васпитним потребама. Индивидуално раде само где има ИОП-а. е Наставници прилазе ученицима, посвећују пажњу .  2.2.4. Наставник примењуjе специфичне задатке/активности/материjале на основу ИОП-а и плана индивидуализациjе. Наставници имају посебне задатке, материјале за ученике који се образују по ИОП-у и њима посвећују време.  2.2.5. Ученици коjима jе потребна додатна подршка учествуjу у заjедничким активностима коjима се подстиче њихов напредак и интеракциjа са другим ученицима.Овај индикатор није остварен. Ученици који се образују по ИОП-у имају посебне задатке. Сви остали раде исте садржаје.  2.2.6. Наставник прилагођава темпо рада различитим образовним и васпитним потребама ученика. Овај индикатор није остварен. |
| **Стандард 2.3. Ученици стичу знања, усваjаjу вредности, развиjаjу вештине и компетенциjе на часу.** | Индикатор 2.3.1. Активности/радови ученика показуjу да су разумели предмет учења на часу, умеjу да примене научено и образложе како су дошли до решења у великој мери остварен што се да уочити приликом самосталног решавања задатака и примене наученог градива.  2.3.2. Ученик повезуjе предмет учења са претходно наученим у различитим областима и свакодневним животом. Наставник проверава шта су ученици савладали на претходним часовима и током претходних разреда. Повезују са искуствима иу свакодневног живота.  2.3.3. Ученик прикупља, критички процењуjе и анализира идеjе,одговоре и решења. У већој мери остварен индикатор. Ученици су ангажовани на часу, износе одговоре и решења. Наставници подстичу ученике.  2.3.4. Ученик излаже своjе идеjе и износи оригинална и креативна решења је присутно на већини часова.  2.3.5. Ученик примењуjе повратну информациjу да реши задатак/унапреди учење. После појашњења од стане наставника на радове већи број ученика исправљагрешку.  2.3.6. Ученик планира, реализуjе и вреднуjе проjекат у настави самостално или уз помоћ наставника. Није било пројектних активности на посећеним часовима. |
| **Стандар 2.4. Поступци вредновања су у функциjи даљег учења.** | 2.4.1. Наставник формативно и сумативно оцењуjе у складу са прописима. На једном часу је остварен овај индикатор. Већина наставника није применила формативно ни сумативно оцењивање.  2.4.2. Ученику су jасни критериjуми вредновања. На 5 часова је остварен индикатор. Ученицима није на јасан начин на осталим часовима речено у чему греше и шта се очекује од њих за одређену оцену из градива које им је пренето.  2.4.3. Наставник даjе потпуну и разумљиву повратну информациjу ученицима о њиховом раду, укључуjући и jасне препоруке о наредним корацима. На 4 часа је приметно да је ученицима јасно шта су научили и у чему треба да исправе грешку. У ученичким свескама не постоје коментари којима се похваљује напредак.  2.4.4. Ученик поставља себи циљеве у учењу је приметно на 9 часова.  2.4.5. Ученик уме критички да процени своj напредак и напредак осталих ученика. На 3 часа је примећено да наставник учи ученике критеријумима успешности или да примењују неку од техника самопроцењивања. |
| **Стандар 2.5. Сваки ученик има прилику да буде успешан.** | 2.5.1. Наставник и ученици се међусобно уважаваjу, наставник подстиче ученике на међусобно уважавање и на конструктиван начин успоставља и одржава дисциплину у складу са договореним правилима. У потпуности остварен индикатор. У учионицама је владала атмосфера у складу са правилима понашања. Ученици имају слободу да питају наставнике. Није било неуважавања међу ученицима.  2.5.2. Наставник користи разноврсне поступке за мотивисање ученика уважаваjући њихове различитости и претходна постигнућа. На већини часова је присутно да наставници користе разне механизме за мотивисање ученика и похвалама подстичу ученике али не користе у довољној мери различите поступке за мотивисање ученика имајући у виду њихове различитости.То позитивно делује на ученике нарочито на стидљиве и оне који имају потешкоће у савладавању наставних садржаја.  2.5.3. Наставник подстиче интелектуалну радозналост и слободно изношење мишљења. Ученици без устручавања питају, дискутују у вези теме учења на часу.  2.5.4. Ученик има могућност избора у вези са начином обраде теме, обликом рада или материjала. Неостварен стандард, односно присутно је на мали број часова да ученици бирају задатке или материјал за рад.  Индикатор 2.5.5. Наставник показуjе поверење у могућности ученика и има позитивна очекивања у погледу успеха. Већина наставника подстиче ученике којима је потребна додатна подршка у образовању, који постижу слабије резуктате у учењу да одговоре на питања упућена свим ученицима. |

|  |  |  |  |  |
| --- | --- | --- | --- | --- |
| Стандард | Индикатор | Да | Не | Процена стандарда |
| **2.1. Наставник ефикасно управља процесом учења на часу.** | 2.1.1. Ученику су jасни циљеви часа/исходи учења и зашто то што jе планирано треба да научи. | 18  (78,26%) | 5  (21,74%) | Ниво  3 |
| 2.1.2. Ученик разуме обjашњења, упутства и кључне поjмовe. | 22  ( 95,65%) | 1(4,34%) |
| 2.1.3. Наставник успешно структурира и повезуjе делове часа користећи различите методе (облике рада, технике, поступке…), односно спроводи обуку у оквиру занимања/профила у складу са специфичним захтевима радног процеса. | 20(86,96%) | 3(13,04) |
| 2.1.4. Наставник поступно поставља питања/задатке/захтеве различитог нивоа сложености. | 22  ( 95,65%) | 1(4,34%) |
| 2.1.5. Наставник усмерава интеракциjу међу ученицима тако да jе она у функциjи учења (користи питања, идеjе, коментаре ученика, подстиче вршњачко учење). | 10(43,48%) | 13(56,52%) |
| 2.1.6. Наставник функционално користи постоjећа наставна средства и ученицима доступне изворе знања | 18(78,26%) | 5(21,74%) |
| **2.2. Наставник прилагођава рад на часу образовно-васпитним потребама ученика.** | 2.2.1. Наставник прилагођава захтеве могућностима сваког ученика. | 9( 39,13%) | 14(60,87%) | Ниво  2 |
| 2.2.2. Наставник прилагођава начин рада и наставни материjал индивидуалним карактеристикама сваког ученика. | 2(8,69%) | 21(91,30%) |
| 2.2.3. Наставник посвећуjе време и пажњу сваком ученику у складу са његовим образовним и васпитним потребама. | 12(52,16%) | 11(47,83%) |
| 2.2.4. Наставник примењуjе специфичне задатке/активности/материjале на основу ИОП-а и плана индивидуализациjе. | 3(13,04%) | 20(86,96%) |
| 2.2.5. Ученици коjима jе потребна додатна подршка учествуjу у заjедничким активностима коjима се подстиче њихов напредак и интеракциjа са другим ученицима. | 2(8,69%) | 21(91,30%) |
| 2.2.6. Наставник прилагођава темпо рада различитим образовним и васпитним потребама ученика. | 2(8,69%) | 21(91,30%) |
| **2.3. Ученици стичу знања, усваjаjу вредности, развиjаjу вештине и компетенциjе на часу.** | 2.3.1. Активности/радови ученика показуjу да су разумели предмет учења на часу, умеjу да примене научено и образложе како су дошли до решења. | 21(91,30%) | 2(8,70) | Ниво  3 |
| 2.3.2. Ученик повезуjе предмет учења са претходно наученим у различитим областима, професионалном праксом и свакодневним животом. | 22(95,65%) | 1(4,34%) |
| 2.3.3. Ученик прикупља, критички процењуjе и анализира идеjе, одговоре и решења. | 17(73,91%) | 6(26,09) |
| 2.3.4. Ученик излаже своjе идеjе и износи оригинална и креативна решења. | 15(65,22%) | 8 (34,78%) |
| 2.3.5. Ученик примењуjе повратну информациjу да реши задатак/унапреди учење. | 21(91,30%) | 2(8,70) |
| 2.3.6. Ученик планира, реализуjе и вреднуjе проjекат у настави самостално или уз помоћ наставника. | 0 |  |
| **2.4. Поступци вредновања су у функциjи даљег учења.** | 2.4.1. Наставник формативно и сумативно оцењуjе у складу са прописима | 1(4,35%) | 22( 95,65%) | Ниво  2 |
| 2.4.2. Ученику су jасни критериjуми вредновања. | 5(21,74%) | 18(78,26%) |
| 2.4.3. Наставник даjе потпуну и разумљиву повратну информациjу ученицима о њиховом раду, укључуjући и jасне препоруке о наредним корацима. | 4(17,39%) | 19(82,61) |
| 2.4.4. Ученик поставља себи циљеве у учењу. | 9(39,13%) | 14(60,87%) |
| 2.4.5. Ученик уме критички да процени своj напредак и напредак осталих ученика. | 3(13,04%) | 20(86,96%) |
| **2.5. Сваки ученик има прилику да буде успешан.** | 2.5.1. Наставник и ученици се међусобно уважаваjу, наставник подстиче ученике на међусобно уважавање и на конструктиван начин успоставља и одржава дисциплину у складу са договореним правилима. | 23 (100%) |  | Ниво  3 |
| 2.5.2. Наставник користи разноврсне поступке за мотивисање ученика уважаваjући њихове различитости и претходна постигнућа. | 16(69,57%) | 7(30,43%) |
| 2.5.3. Наставник подстиче интелектуалну радозналост и слободно изношење мишљења. | 21(91,30%) | 2(8,70) |
| 2.5.4. Ученик има могућност избора у вези са начином обраде теме, обликом рада или материjала. | 4(17,39%) | 19(82,61%) |
| 2.5.5. Наставник показуjе поверење у могућности ученика и има позитивна очекивања у погледу успеха. | 16(69,57%) | 7(30,43%) |

ПЛАНИРАЊЕ И ПРИПРЕМАЊЕ • Планови рада наставника • Писане припреме наставника • Записници стручних већа • Белешке наставника • Материјали за наставу• Свеске ученика...

Сваки наставник има годишњи и оперативни план рада за свој пердмет и портфолио. Наставници се редовно припремају за наставу водећи рачуна о избору садржаја, метода, облика и средстава за рад. Све припреме за час садрже основне елементе планирања часа. Код већине припремање за час је засновано на уважавању различитости код ученика у погледу њиховог знања, искуства и способности, укључујући и ученике са тешкоћама у развоју. Примењују се специфични задаци на основу ИОП-а за ученике којима је потребна додатна подршка у образовању За припремање наставници користе стручну литературу, интернет и друге изворе.

НАСТАВНИ ПРОЦЕС • Непосредни увид у наставни процес • евалуације наставника

Време на часу се рационално користи и наставне етапе часа су добро структуиране тако да произилазе једна из друге. Наставници врше избор метода и облика рада у складу са наставним садржајима. На једном часу комбинују се различите методе и облици рада. За ученике који раде по ИОП-у израђују се посебни задаци. У већини припрема је планирана корелација са другим предметима, али се она није јасно видела на свим часовима.

Кроз анализу припрема за час, као и на самим часовима приметно је да се активирају следећи нивои учења: знање, разумевање, примена, али не и анализа, синтеза и евалуација.

На већини часова наставници активирају све ученике али је скренута пажња где нису. Изостаје самопроцена ученика о напретку или процена ангажовања и знања од стране ученика у одељењу.

Атмосфера на часовима је радна, пријатна и није било непоштовања правила понашања. Однос наставника и ученика је добар.

УЧЕЊЕ • Непосредан увид у наставни процес;

Ученици су ангажовани, с поштовањем се односе према наставницима. Повезују градиво које су претходно научили са новим. Приступају активно радним задацима. Имају слободу да се јаве, да питају шта им није јасно.

ПРАЋЕЊЕ НАПРЕДОВАЊА УЧЕНИКА • Дневници евиденције образовно-васпитног рада; • Белешке наставника; • Извештаји о напредовању ученика; • Записници; •

Анализа педагошких свезака показала је да оне садрже основне податке о ученику (име, презиме, одељење) и углавном бројчане оцене на контролним задацима, са усмених испитивања и ангажовања на часовима. Наставници имају запажања о начину ангажовања, односу према предмету, самосталности у раду, мотивисаности за рад, одговорност и сл., као и препоруке за даљи рад али не сви. Рад ученика се редовно прати и проверава. Сви наставници поседују евиденцију о праћењу ученика, која је разноврсна . На основу препорука за даљи рад које се налазе у педагошкој евиденцији наставника претпостављамо да се ученицима образлажу оцене и да им се дају препоруке за даљи рад али је недовољно уочено на посећеним часовима.

Контролни и писани задаци се реализују према утврђеној временској динамици која је прецизирана планом писаних и контролних вежби за одређени разред. Евентуална одступања се евидентирају и поново планирају у складу са правилником

У наредном периоду неопходно је планирати унапређење Наставе и учења у неколико сегмената. Први је свакако примена Правилника о оцењивању са циљем унапређења формативног оцењивања у настави.

Формативно оцењивање и активно учење свакако би довели до веће мотивисаности ученика за рад, која се сада процењује да је успешнике него претходних година али да постоје предмети код којих је то слабо изражено. Важно је напоменути да је оцењивање континуирани процес праћења рада и напредовања ученика и приликом тог процеса неопходно је водити рачуна да ученици не уче кампањски.

Поступци вредновања ученичких знања нису у складу са Правилником о оцењивању и то је свакако најслабија тачка наставног процеса у нашој школи. Формативно оцењивање није видљиво на часовима, изостаје потпуна и разумљива повратна информација ученицима о њиховом раду, као и препоруке о наредним корацима. Наставници дају бројчане оцене на основу ангажовања на часу, али ученицима нису јасни критеријуми вредновања, те не могу критички да процењују свој напредак и напредак осталих ученика. Потребно је да наставници у већој мери уче ученике како да постављају себи циљеве у учењу тј. да их више упућују у поступност савладавања градива.

**Стандарди који се остварују 2. 1 :** Наставник ефикасно управља процесом учења на часу

**Индикатори које је потребно унапредити 2. 1. 5 :** Изостаје интеракција међу ученицима

**Стандарди који се остварују 2. 3 :** Ученици стичу знања, усвајају вредности, развијају вештине и компетенције на часу

**Индикатори које је потребно унапредити 2. 3. 6 :** Ученик планира, реализује и вреднује пројекат у настави самостално или уз помоћ наставника

**Стандарди који се остварују 2. 5 :** Сваки ученик има прилику да буде успешан

**Индикатори које је потребно унапредити 2. 5. 4 :** Ученик има могућност избора у вези са начином обраде теме, обликом рада или материјала

**Праћење ефеката предузетих мера након претходних посета**

* повећан је број креираних наставних материјала (зидне новине, панои са обрасцима, поделама, илустрацијама)
* ученицима је истицан циљ часа, на крају часа проверавана је оствареност циља
* правовремено је реаговано у циљу смањивања неуспеха код ученика
* формативно оцењивање је израженије у односу на претходну годину у дневнику

**Мере које треба унапредити у наредном периоду**

* активирати више нивое у учењу-анализа, синтеза, евалуација (мини истраживачки радови, пројекти, краћа самостална излагања, дебате)
* формативно оцењивање
* развијати код ученика различите технике учења (повезивање старог и новог градива, повезивати са примерима из свакодневног живота, повезивати садржаје из различитих области, учити их како да постваљају себи циљеве у учењу)
* активније коришћење дигиталних средстава који су ученицима занимљиви
* стандард 2.2. наставник прилагођава рад на часу образовно – васпитним потребама ученика
* стандард 2.4. поступци вредновања су у функцији даљег учења
* организовати едукацију из области К2 ( компетенције наставника запоучавње и учење)